**ԱՄՓՈՓԱԹԵՐԹ**

**«ՕԳՏԱԿԱՐ ՀԱՆԱԾՈՆԵՐԻ ՋԱՐԴՄԱՆ, ՏԵՍԱԿԱՎՈՐՄԱՆ և ՀԱՐՍՏԱՑՄԱՆ ՏԵԽՆԻԿԱԿԱՆ ԱՆՎՏԱՆԳՈՒԹՅԱՆ ԿԱՆՈՆՆԵՐԸ ՍԱՀՄԱՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՀԱՆՐԱՅԻՆ ՔՆՆԱՐԿՄԱՆ**

|  |  |  |
| --- | --- | --- |
| 1. «Տեխնիկական անվտանգության կենտրոն» ՓԲԸ | |  |
| 23.06.2022թ. |
| Առաջարկվում է ամբողջությամբ խմբագրել և լրամշակել նախագիծը՝ 1. բացառելով՝  1) այլ իրավական ակտերից և ստանդարտներից մեջբերումները, բանաձևերի ու այլ դրույթների կրկնությունը՝ անհրաժեշտ հղումներ տալով համապատասխան ստանդարտներին ու այլ ակտերին, | **Չի ընդունվել**  Նախագիծը հանդիսանում է ազգային իրավական ակտ՝ Հայաստանի Հանրապետության ստանդարտներով, ուստի միջազգային այլ իրավական ակտերին հղումներ տալու և համապատասխան այլ ստանդարտներ կիրառելու անհրաժեշտություն չկա: | |
| 2) «կադրերի ուսուցման և որակավորման» մասով «Տեխնիկական անվտանգության ազգային կենտրոն» ՊՈԱԿ-ին չհիմնավորված մենաշնորհի տրամադրումը, | **Չի ընդունվել**  Ներկայումս գործող ՀՀ կառավարության 2009 թվականի հոկտեմբերի 29-ի«Օ**գտակար հանածոների ջարդման, տեսակավորման և հարստացման անվտանգության կանոններ» տեխնիկական կանոնակարգը հաստատելու մասին» թիվ 1277-Ն որոշման 17-րդ կետի դրույթը նույնությամբ ամրագրված է սույն նախագծում, միաժամանակ անհրաժեշտ է նկատել, որ համաձայն «Տեխնիկական անվտանգության ապահովման պետական կարգավորման մասին» օրենքի 18-րդ հոդվածի 1-ին մասի «գ» կետի՝ Տեխնիկական անվտանգության ազգային կենտրոնի լիազորությունն է տեխնիկական անվտանգության ոլորտում** ուսումնամեթոդական ծրագրերի մշակումը, ոլորտի մասնագետների, փորձագետների, տնտեսության մեջ աշխատող ինժեներատեխնիկական և մասնագետ կադրերի ուսուցման և որակավորման գծով աշխատանքների կազմակերպումը: Հետևաբար նշված նախագծով չէ «Տեխնիկական անվտանգության ազգային կենտրոն» ՊՈԱԿ-ին մենաշնորհ տրվում: | |
| 3) բազմաթիվ մասնագիտական և իրավական թերություններն ու արդի պահանջներին անհամապատասխանությունները. | **Չի ընդունվել**  Առաջարկությունը չի մասնավորեցվում և անհասկանալի է մասնագիտական և իրավական թերությունները կոնկրետ որ իրավական նորմերում են: | |
| 4) համապատասխանեցնել «Տեխնիկական անվտանգության ապահովման պետական կարգավորման մասին» ու «Հավատարմագրման մասին» Հայաստանի Հանրապետության օրենքներին, ԵԱՏՄ պետությունների նմանատիպ ակտերին և մասնագիտական փաստաթղթերին: | **Չի ընդունվել**  Նախագծի՝ Հայաստանի Հանրապետության օրենսդրության համապատասխանելու վերաբերյալ իր մասնագիտական կարծիքները տվել են ոլորտի լիազոր պետկան կառավարման մարմինները, մասնավորապես Արդարադատության նախարարությունը, Էկոնոմիկայի նախարարությունը: | |
| 2. Լևոն Հարությունյան | |  |
| 21.06.2022 |
| Փաստաթղթում ներկայացված կետերի հերթականությունը՝ ինչպես կայքում տեղադրված տարբերակը, այնպես էլ բեռնելու համար կցված doc և pdf տարբերակները, իրարից տարբերվում են, և հստակ չէ կետերի ճիշտ հերթականությունը: Առաջարկում եմ կարգավորել կետերի հերթականությունը: | **Ընդունվել է**  Նախագծում կետերը նշված են հերթականությամբ: | |